ওয়েব ডেস্ক: চিংড়ি মাছ ধরতে গিয়েই কি মৃত্যু হল সাঁতার প্রশিক্ষকের? প্রাথমিক তদন্তে এমনটাই সন্দেহ পুলিসের। কলেজ স্কোয়্যার সুইমিং পুলের নতুন প্ল্যাটফর্মের নীচ থেকে অবশেষে উদ্ধার হয়েছে সাঁতারু কাজল দত্তর দেহ। তাঁর পিঠে একাধিক আঘাতের চিহ্ন মিলেছে। যা দেখে পুলিসের প্রাথমিক অনুমান, প্ল্যাটফর্মের নীচে চিংড়ি মাছ খুঁজতে ঢুকেছিলেন কাস্টমসের প্রাক্তন কর্মী কাজলবাবু। দম বন্ধ হয়ে সেখানে আটকে পড়েন তিনি। বেরিয়ে আসার চেষ্টা করায় কাঠের খোঁচা লাগে তাঁর পিঠে। কিন্তু বেরিয়ে আসা সম্ভব হয়নি। দম বন্ধ হয়ে মৃত্যু বলে প্রাথমিক অনুমান।